VALDANCIOS SEIMO FRAKCIJOS NARIAI SAVANORISKAI p 


DEKLARUOS SAVO TURTĄ 

Seimo Demokratinės darbo partijos (LDDP) nariai per 10 dienų 
deklaruos savo bei šeimos narių turtą ir pajamas. Tai nuspręsta 
trečiadienį valdančiosios partijos frakcijos valdybos posėdyje. Apie šį 
sprendimą tą pačią dieną spaudos konferencijoje Seime žurnalistus 
informavo frakcijos vicepirmininkas Justinas Karosas. 

LDDP frakcijos nariai duomenis apie savo turtą bei pajamas pateiks 
savanoriškai, nelaukdami, kol bus priimtas visuotinis pajamų deklaravimo 
įstatymas. 

Frakcijos valdybos posėdyje trečiadienį buvo aprobuotas LDDP 
frakcijos narių pajamų deklaravimo dokumentas. Pasak J.Karoso, jį 
sudarys dvi dalys. Su pirmąja galės susipažinti žurnalistai, visuomenė, 
antroji bus prieinama teisininkams, kitiems korupcijos faktus 
tiriantiems pareigūnams. 

Frakcijos vicepirmininkas pripažino, kad tai bus "daugiau moralinis 
nei juridinis" dokumentas. Jis sakė manąs, kad savo pajamas deklaruos ne 
tik frakcijos nariai, bet ir visa LDDP vadovybė. 

"Mes turime pradėti, rasti atsvaros tašką, kuris leistų patikrinti 
mūsų dorumą ir tuo pačiu leistų nuimti nuo mūsų tuos abstrakčius 
kaltinimus, kurie metami kiekviena proga", - sakė J.Karosas. 

Pabrėždamas, kad kaltinimai korupcija turi būti konkretūs, frakcijos 
vicepirmininkas netiesiogiai atmetė Seimo nario, Centro sąjungos 
pirmininko Romualdo Ozolo viešus kaltinimus Lietuvos Vyriausybės vadovui 
ir valdančiosios partijos pirmininkui Adolfui Šleževičiui. Kaip žinoma, 
R.Ozolas yra apkaltinęs Premjerą ir jo vadovaujamą Vyriausybę korupcija, 
grobstymu ir valstybės alinimu, tačiau konkrečių tokių nusikaltimų 
įrodymų kol kas nepateikė. 

J.Karosas spaudos konferencijoje teigė, kad pagrindinė korupcijos, 
kaip reiškinio, priežastis Lietuvoje "yra kadaise paleista globalinė 
privatizacija už čekius, apie kurią šiandien visi tyli". Todėl, jo 
žodžiais, reikėtų kaltinti ne dabartinį Vyriausybės vadovą, o tuometinę 
politinę koncepciją, kurios, būdama opozicijoje, LDDP nerėmė. 

LDDP frakcijos pirmininkas Gediminas Kirkilas toje pat spaudos 
konferencijoje patvirtino, kad valdančiosios partijos frakcija pritaria 
siūlymui surengti Seime diskusiją, skirtą kovai su korupcija ir nusi ketta nra yr, 


